open-index/open-wikipedia-markdown huggingface dataset:
Wake Up

**„Wake Up“** – amerikalik repper Travis Scottning qoʻshigʻi boʻlib, unda kanadalik qoʻshiqchi va qoʻshiqlar muallifi The Weeknd vokallari mavjud. Bu qoʻshiq 2019-yil 26-martda Scottning uchinchi studiyaviy albomi *Astroworld* (2018) dan toʻrtinchi va soʻnggi singl sifatida chiqarilgan.

## Tarixi va chiqarilishi
Qoʻshiq aslida The Weekndning 2018-yildagi *[[My Dear Melancholy]]* mini-albomidan joy olishi kerak edi. Biroq, qoʻshiq keyinchalik Scottga berildi va uning uchinchi studiyaviy albomi *Astroworld*ga kiritildi. Yuqorida aytib oʻtilgan albomning uchinchi singli „Yosemite“ chiqarilganidan soʻng, „Wake Up“ 2019-yil 26-martda *Astroworld*ning toʻrtinchi singli sifatida ritmik zamonaviy radioga yuborildi.

## Kompozitsiyasi
Ambient gitara ritmida ijro etilgan „Wake Up“ qoʻshigʻi si minor tonalligida va tezligi daqiqasiga 149 zarb (BPM) ga teng.

## Tanqidiy qabul
„Wake Up“ tanqidchilardan ijobiy baholar oldi, koʻpchilik qoʻshiqning akustik ishlab chiqilishi va The Weeknd hamda Scottning vokallarini birlashtirishini maqtadi. Tesfayening vokali va Sevn Thomasning gitara hooki ham yuqori baholandi.

## Tijoriy muvaffaqiyati
„Wake Up“ dastlab ''Billboard'' Hot 100 chartining 2018-yil 18-avgustdagi nashrida 30-oʻrinda paydo boʻldi va bu uning albomdagi yettinchi eng yuqori oʻrinni egallagan qoʻshigʻi boʻldi. Keyin qoʻshiq yana bir hafta 71-oʻrinda joylashib, Hot 100 roʻyxatidan chiqib ketdi. Singl sifatida chiqarilgandan soʻng, „Wake Up“ 2019-yil yozida yana besh hafta davomida chartlarda boʻlib, 82-oʻringacha koʻtarildi. Ushbu qoʻshiq, shuningdek, *Billboard* Rhythmic Songs chartidagi Scottning oltinchi yetakchi qoʻshigʻi boʻldi va agar qoʻshiqda The Weekndning ham ismi ushbu reytingda yozilganida, uning oʻninchi charttopperi boʻlar edi.

## Musiqiy klip
Qoʻshiqning rasmiy musiqiy videoklipiga Jonah Hill rejissyorlik qilgan va 2019-yil 25-iyulda chiqarilgan. Videoda Scott uxlayotgan odamlarga toʻla katta uyda ichida yuradi va uyning ichi hamda tashqarisida asta-sekin gravitatsiya kuchi yoʻqola boshlaydi. Butun video oq va qora ranglardan iborat. The Weekndning oʻzi ham, uning qoʻshiq oxiridagi koʻprik (bridge) va naqarot qismidagi ijrosi ham videoda mavjud emas.

## Chartlar

### Haftalik chartlar

### Yil yakuniga koʻra chartlar

## Sertifikatsiyasi

## Chiqarilish tarixi

## Manbalar
Al-Nahyon stadioni

**Al-Nahyon stadioni** () – Birlashgan Arab Amirliklarining Abu-Dabi shahrida joylashgan koʻp maqsadli sport inshoootidir. Bu stadion Al Vahda stadioni nomi bilan ham mashhur.

Hozirda bu stadion futbol musobaqalari uchun foydalaniladi va Al Vahda jamoasining uy maydoni hisoblanadi. Stadion 15 894 tomoshabinga moʻljallangan boʻlib, 1995-yilda qurilgan. Shuningdek, bu stadion 2003-yilgi FIFA Yoshlar Jahon chempionatining guruh bosqichi oʻyinlariga mezbonlik qilgan.

Stadion 2019-yilgi AFC Osiyo kubogi musobaqasiga tayyorgarlik koʻrish maqsadida taʼmirlangan.

## 2019-yilgi AFC Osiyo kubogi
Al Nahyan stadioni 2019-yilgi Osiyo kuboogi doirasida beshta oʻyinga, jumladan 1/8 final bosqichidagi bir uchrashuvga mezbonlik qilgan.

## Manbalar

## Havolalar
* StadiumDB images
Abdulloh ibn Yazid

**Abdulloh ibn Yazid ibn Muoviya ibn Abu Sufyon** (), odatda, **al-Usvor** nomi bilan tanilgan, Umaviylar sulolasining Sufyoniylar avlodidan boʻlgan shahzoda. Xalifa Yazid I ning () oʻgʻli. 684-yilda akasi xalifa Muoviya II ning vafotidan keyin Suriyadagi Umaviylarni qoʻllab-quvvatlovchi qabilalar tomonidan u va uning ukasi Xolid ibn Yazid hali yosh boʻlganligi bois Umaviylar hokimiyati ularning uzoq qarindoshi Marvon I () nasliga oʻtgan. Abdulloh mashhur kamonchi va chavandoz boʻlib, 691-yilda Ikkinchi fitna paytida Umaviylarga qarshi boʻlgan kuchlardan Iroqni tortib olishda armiya qismlaridan biriga qoʻmondonlik qilgan.

## Oilasi

Abdulloh Umaviylar xalifasi Yazid I ning () va uning rafiqasi Ummu Kulsumning oʻgʻli boʻlgan. Ummu Kulsum Umaviylar sulolasiga mansub Banu Abdushams qabilasining taniqli sarkardalaridan biri Abdulloh ibn Amirning qizi edi.

## Manbalar
Birlashgan Arab Amirliklaridagi futbol stadionlari roʻyxati

Bu Birlashgan Arab Amirliklaridagi futbol stadionlari roʻyxatidir. Roʻyxatga professional futbol uchun ishlatiladigan inshootlar hamda futbol oʻyinlari oʻtkazilgan 5000 dan ortiq tomoshabinga moʻljallangan boshqa stadionlar kiritilgan. BAAdagi eng yirik nofutbol inshootlari 18 000 oʻrinli „Etihad Arena“ nomli yopiq stadion, 17 000 tomoshabin sigʻadigan „Coca-Cola Arena“ va 15 000 kishilik „Hamdan“ sport majmuasidir.

## Amaldagi stadionlar

## Yana qarang
* Birlashgan Arab Amirliklaridagi yopiq sport inshootlari roʻyxati
* Futbol stadionlarining sigʻimlari boʻyicha roʻyxati
* Mamlakatlar boʻyicha futbol stadionlari roʻyxati
* Futbol stadionlarining sigʻimi boʻyicha roʻyxati
* Sigʻimi boʻyicha sport inshootlarining roʻyxati
* Sigʻimi boʻyicha stadionlar roʻyxati
* Stadionlar roʻyxati
* Birlashgan Arab Amirliklarida futbol

## Manbalar
Xatuna Kalmaxelidze

**Xatuna Kalmaxelidze** (gruzincha: ხათუნა კალმახელიძე; 1979-yil 11-fevralda tugʻilgan) – gruziyalik siyosatchi. 2009-yil dekabr oyidan 2012-yil sentyabr oyiga qadar Gruziya Adliya tizimi va mahbuslar ishi vaziri lavozimida faoliyat yuritgan.

## Yoshlik yillari
Xatuna Kalmaxelidze 1979-yil 11-fevral kuni Gruziyaning Tbilisi shahrida dunyoga kelgan. Dastlab Hunter kollejida siyosiy fanlar boʻyicha bakalavr darajasini olgan. Keyinchalik 2005-yildan 2007-yilga qadar AQShdagi George Washington universitetining Elliott xalqaro aloqalar maktabida tahsil olgan hamda Xalqaro munosabatlar va xalqaro xavfsizlik boʻyicha magistr darajasini egallagan. AQShda boʻlgan davrida Kalmaxelidze Gruziyaning Birlashgan Millatlar Tashkilotidagi vakolatxonasida ham faoliyat yuritgan. Shuningdek, 2006-yilda Saylov tizimlari xalqaro jamgʻarmasining (IFES) Siyosiy moliyalashtirish tadqiqot boʻlimida xizmat qilgan.

## Siyosiy faoliyati
Gruziyaga qaytgach, Kalmaxelidze Gruziya Tashqi ishlar vazirligida Siyosiy masalalar boʻyicha direktor oʻrinbosari etib tayinlangan. 2009-yil 21-dekabrda esa Gruziya Jazoni ijro etish va huquqiy yordam vaziri etib lavozimini egallagan. Vazirlik lavozimini egallaganidan soʻng Kalmaxelidze mamlakatdagi jazoni ijro etish tizimida bir qator islohotlarni amalga oshirgan va davlat qamoqxonalarining 80 foizini Yevropa standartlariga mos holga keltirgan.

2012-yil 18-sentyabr kuni Tbilisidagi qamoqxonada mahbuslarga nisbatan shafqatsiz muomala, ularni doʻpposlash va jinsiy zoʻravonlik sahnalari aks etgan videotasvirlar internet tarmoqlarida tarqalgan. Bu holat Gruziya jamoatchiligi orasida katta gʻazab va norozilikka sabab boʻlgan. Shundan soʻng, Xatuna Kalmaxelidze ushbu vaziyat uchun javobgarlikni oʻz zimmasiga olgan va isteʼfoga chiqqan.

Xatuna Kalmaxelidze ingliz, nemis, fransuz va rus tillarini biladi.

## Manbalar
Al-Maktoum stadioni

**Al-Maktoum stadioni** () – Birlashgan Arab Amirliklarining Dubay shahridagi Oud Metha hududida joylashgan koʻp maqsadli stadion. Hozirda u asosan futbol oʻyinlari uchun foydalaniladi va Al Nasr SK jamoasining uy maydoni hisoblanadi. Stadion taxminan 15 000 tomoshabinni sigʻdira oladi.

U 2019-yilgi Osiyo kubogi musobaqasi uchun modernizatsiya qilindi. Bu Osiyo Futbol Konfederatsiyasi tomonidan qitʼa miqyosidagi oʻyinlarni oʻtkazish uchun belgilangan talablarga javob berish va Dubayning ushbu stadionida koʻproq oʻyinlar hamda tadbirlar oʻtkazish imkoniyatini yaratish maqsadida amalga oshirildi.

## 2019-yilgi AFC Osiyo kubogi
Al Maktoum stadioni 2019-yilgi AFC Osiyo Kubogining oltita oʻyiniga mezbonlik qildi. Bular orasida 1/8 final va chorak final oʻyinlari ham bor edi.

## Loyiha va qurilish
Al Maktoum stadionining yangilanishi 2018-yilda qurilish ishlari boshlanganidan soʻng, 2019-yilda yakunlandi. Dastlabki stadion 1970-yillarda qurilgan edi.

## Dubay Superkubogi
2022-yil dekabrda Al Maktum stadionida oʻtkazilgan Dubay Superkubogi finalida „Arsenal“ futbol klubi „Milan“ni 2:1 hisobida magʻlub etdi.

## Yana qarang
* Stadionlar roʻyxati
* Birlashgan Arab Amirliklaridagi futbol stadionlari roʻyxati

## Manbalar

## Havolalar
* Stadium images
What You Want

**„What You Want“** – falastinlik-kanadalik repper va xonanda Bellyning singli boʻlib, unda kanadalik qoʻshiqchi va qoʻshiqlar muallifi The Weeknd hamda qatnashgan. U 2018-yil 24-mayda striming va raqamli yuklab olish uchun Roc Nation va XO orqali chiqarilgan. Qoʻshiq ANMLS, Nav va Cirkut kabi prodyuserlar bilan birgalikda yozilgan.

## Tarixi
„What You Want“— *Immigrant* albomidagi singl. Unda leybldosh-hamkasbi The Weeknd ishtirok etadi. Bu ular oʻrtasidagi ikkinchi hamkorlik boʻlib, Bellyning 2015-yildagi „Might Not“ singli ularning birgalikdagi ilk singli edi. Qoʻshiq 2018-yil 24-mayda rasmiy ravishda chiqarildi. Belly *[[Billboard]]*ga bergan intervyusida shunday dedi: „Bu men videoni suratga olish jarayonlari ichida eng koʻp zavqlanganim boʻldi. Men va Abel birga ishlaganimizda doimo ajoyib kimyoga egamiz, lekin bu loyiha hammasidan ham zoʻri boʻldi“.

## Musiqiy klip
Videoklip 2018-yil 30-mayda chiqarilgan. 2025-yil may holatiga koʻra, video YouTubeda 12 milliondan ortiq marta tomosha qilingan.

## Chartlar

## Sertifikatsiyasi

## Chiqarilish tarixi

## Manbalar
Yangiyer (maʼnolari)

**Yangiyer** quyidagi maʼnolarni anglatishi mumkin:
* Yangiyer – Sirdaryo viloyatidagi shahar.
* „Yangiyer“ – Sirdaryo viloyatining Yangiyer shahridagi koʻp maqsadli stadion.
* „Yangiyer“ – Sirdaryo viloyati Yangiyer shahrining futbol klubi.
* Yangiyer – Surxondaryo viloyati Qumqoʻrgʻon tumaniga qarashli shaharcha.
* Yangiyer – Qirgʻiziston Respublikasi Chuy viloyatining Soʻquluq tumanidagi qishloq.
* Yangi-Yer – Qirgʻiziston Respublikasining Jalolobod viloyati Suzoq tumaniga qarashli qishloq.
* Yangi-Yer – Qirgʻiziston Respublikasining Botken viloyati Qadamjoy tumaniga qarashli qishloq.
* Yangi-Yer – Qirgʻiziston Respublikasining Botken viloyati Botken tumaniga qarashli qishloq.
Polkovnikka birov maktub bitmas

*Ushbu maqola asar haqida. Qoʻshiq haqida [[Polkovniku nikto ne pishet|ushbu maqolaga]] qarang*

***„Polkovnikka birov maktub bitmas“*** () – kolumbiyalik yozuvchi Gabriel García Márquez tomonidan yozilgan qissa. Márquez ushbu qissani oʻzining eng yaxshi asari deb bilgan hamda „Yolgʻizlikning yuz yili“ romanini yozishdan asosiy maqsadi odamlarni „Polkovnikka hech kim xat yozmaydi“ kitobini oʻqishga undash boʻlganini aytib oʻtgan.

Ushbu qissa 1956—1957-yillarda, muallif Parijdagi Hotel des Trois Collegesda istiqomat qilgan paytda yozilgan. Asar dastlab 1958-yilda *Mito Revista Bimestral de Cultura* jurnalining IV jildidagi 19-sonida (1958-yil may—iyun) chop etilgan boʻlib, keyinchalik 1961-yilda alohida kitob shaklida nashr qilingan.

## Syujeti
Qissada ming kunlik urushda qatnashgan, qashshoqlashib qolgan isteʼfodagi polkovnik haqidagi soʻz boradi. U oʻn besh yil avval vaʼda qilingan pensiyasini olishga hamon umid qilayotgan edi. Polkovnik astma kasalligi bilan ogʻrigan xotini bilan harbiy qonun joriy etilgan kichik bir qishloqda yashaydi. Voqealar rivoji polkovnikning koʻp yillardan beri birinchi marta tabiiy sabablarga koʻra vafot etgan shahar musiqachisining dafn marosimiga borish uchun tayyorgarlik koʻrishi bilan boshlanadi. Asar voqealari Kolumbiyada, „La Violencia“ deb nomlangan davrda kechadi. Bu yillarda mamlakatda harbiy holat oʻrnatilgan va matbuot erkinligi cheklangan edi.

## Adaptatsiyalari
1999-yilda ushbu qissa asosida badiiy film suratga olingan. Arturo Ripstein tomonidan sahnalashtirilgan filmda polkovnik rolini Fernando Luján ijro etgan. 1993-yilda esa „Only Death Comes for Sure“ nomli badiiy film ekranlarga chiqqan. Filmga Marina Surtsamiya rejissyorlik qilgan.

## Oʻzbek tilidagi nashri
„Polkovnikka birov maktub bitmas“ qissasi tarjimon Sharifjon Ahmad tomonidan ispan tilidan oʻzbek tiliga oʻgirilgan hamda 2025-yilda Arxetip nashriyoti tomonidan nashr qilingan.

## Manbalar
Palandara (qishloq)

**Palandara (qishloq)** — Oʻzbekiston Respublikasi Qashqadaryo viloyati Kitob tumanidagi togʻli hududda joylashgan *qadimiy qishloq* va *mahalla fuqarolar yigʻini*. Ushbu hudud boy tarixiy-madaniy merosi, tabiiy landshafti va *arxeologik yodgorliklari* bilan ajralib turadi.

## Geografik joylashuvi
**Palandara** Kitob tumanining shimoliy-sharqiy qismida, Zarafshon tizmasi etaklarida joylashgan. Hudud togʻli va daryo vodiylari bilan ajralib turadi. Mahalla markazi — *Yuqori Oftobruya qishlogʻi* hisoblanadi. Ushbu hudud tabiatan goʻzal, ekologik jihatdan toza va yerosti suvlariga boy hisoblanadi.

## Tarixi
*Palandara hududi* qadim zamonlardan beri insoniyat tomonidan oʻzlashtirilgan. Bu yerda topilgan arxeologik topilmalar va yodgorliklar ushbu hududda qadimiy shahar va manzilgohlar mavjud boʻlganini tasdiqlaydi. Qishloq 1997-yil 3-iyun kuni rasmiy ravishda mahalla *fuqarolar yigʻini* sifatida roʻyxatga olingan.

## Aholisi
Palandara mahallasida bir nechta qishloq mavjud boʻlib, ularning eng yiriklari *Yuqori Oftobruya*, *Denov*, *Pastki Oftobruya* kabi aholi punktlaridir. Aholisi asosan, qishloq xoʻjaligi, chorvachilik va bogʻdorchilik bilan shugʻullanadi. Mahallaning ijtimoiy hayotida diniy, madaniy va urf-odatlarga asoslangan anʼanalar kuchli saqlanib qolgan.

## Arxeologik yodgorliklar
Palandara hududida quyidagi tarixiy obidalar va arxeologik yodgorliklar aniqlangan:

• Boʻritepa — X–XII asrlarga oid qadimgi manzilgoh.

• Qoʻrgʻontepa — V–VIII asrlar oraligʻiga oid arxeologik obyekt.

• Qorovultepa — V–VI va XII asrlarga oid yodgorlik.

• Kultepa-1 — VI–XII asrlarga mansub tarixiy yodgorlik.

• Sayiltepa — X–XII asrlarga oid yodgorlik.

• Otxona — V–VI va XII asrlarga mansub obyekt.

Ushbu yodgorliklar 2019-yil *Oʻzbekiston Respublikasi Vazirlar Mahkamasining* qarori bilan koʻchmas moddiy madaniy meros obyektlari milliy roʻyxatiga kiritilgan va davlat muhofazasiga olingan.

## Tabiiy hodisalar
2019-yil aprel oyida *Palandara hududida* joylashgan *Yuqori Togʻli Denov qishlogʻidan* oqib oʻtuvchi Jindidaryo jilgʻasi ustiga togʻ massasi koʻchib tushib, daryo oʻzanini toʻsib qoʻygan. Vaqtinchalik suv ombori hosil boʻlib, atrofdagi infratuzilmaga, jumladan, elektr tarmoqlariga xavf tugʻdirgan. Voqea *Favqulodda vaziyatlar xizmatlari* tomonidan bartaraf etilgan.

## Infratuzilma
*Palandara mahallasi* ichimlik suvi taʼminoti bilan bogʻliq muammolarga ega boʻlib, 2017-yilda Toshkent irrigatsiya va qishloq xoʻjaligini mexanizatsiyalash muhandislari instituti talabalari tomonidan ushbu masala boʻyicha *ilmiy-amaliy ishlar* olib borilgan.

## Maʼmuriy boshqaruv
*Palandara mahalla fuqarolar yigʻini* rahbari (rais) — Komil Turayevich Turdiyev. Mahalla ijtimoiy-iqtisodiy hayotida faol ishtirok etadi.

## Manbalar

## Tashqi havolalar

Palandara MFY — Uzorg.info

UzPedia sayti
Mariam Batsashvili

**Mariam Batsashvili** (1993-yil 1-iyunda tugʻilgan) – klassik musiqa yoʻnalishida ijod qiluvchi gruziyalik pianinochi.

## Biografiyasi

Mariam Batsashvili pianino chalishni 5 yoshida boshlagan va E. Mikeladze nomidagi Markaziy musiqa maktabida Natalya Natsvlishvili qoʻl ostida taʼlim olgan. Soʻngra tahsilini Veymarda joylashgan Frants List nomidagi Musiqa oliygohida Grigoriy Gruzman rahbarligida davom ettirgan. 

2014-yilda Utrextda boʻlib oʻtgan 10-Frants List pianino musobaqasida gʻoliblikni qoʻlga kiritgan. Bundan oldin 2011-yilda Veymarda oʻtkazilgan yosh pianinochilar oʻrtasidagi Xalqaro Frants List tanlovida gʻolib boʻlgan edi. Keyingi yili Batsashvili Arturo Benedetti Michelangeli mukofotiga sazovor boʻlgan. 2017-yildan 2019-yilga qadar BBCning „Yangi avlod sanʼatkorlari“dan biri boʻlgan. 2019-yilda esa Warner Classics bilan birgalikda *Chopin-Liszt* nomli oʻzining ilk albomini chiqargan.

## Manbalar
Eliso Virsaladze

**Eliso Virsaladze** (gruzincha: ელისო ვირსალაძე; 1942-yil 14-sentyabr) – gruziyalik pianist.

## Biografiyasi
Eliso Virsaladze 1942-yil 14-sentyabrda sobiq Gruziya Sovet Sotsialistik Respublikasining Tbilisi shahrida dunyoga kelgan. Otasi Konstantin Virsaladze ham, bobosi Spiridon Virsaladze ham taniqli shifokor va olim boʻlgan. Fortepiano chalish boʻyicha ilk saboqlarini 9 yoshida Gruziyaning mashhur pianinochisi va professori boʻlgan buvisi Anastasia Virsaladzedan olgan. 9 yoshidan boshlab mashhur pedagog Henrich Neuhausdan ham taʼlim ola boshlagan va bu darslar Neygauzning vafotiga qadar davom etgan. Virsaladze dastlab Tbilisi davlat konservatoriyasi (Anastasia Virsaladzening sinfi)ni tamomlagan, soʻngra Moskva konservatoriyasida Yakov Zak rahbarligida aspiranturada tahsil olgan.

Virsaladze 1962-yilda Moskvada boʻlib oʻtgan Chaykovskiy nomidagi xalqaro tanlovda 3-oʻrinni, 1966-yilda Germaniyaning Zwickau shahrida oʻtkazilgan Robert Schumann nomidagi xalqaro tanlovda 1-oʻrinni qoʻlga kiritgan.

Svyatoslav Rixter Virsaladzeni oʻz davrining eng yaxshi ayol pianisti, shuningdek, Schumann asarlarini eng yaxshi talqin qiluvchi ijrochi deb hisoblagan.

Buyuk pianist sifatida eʼtirof etilgan Virsaladze 1967-yildan Moskva konservatoriyasida (1993-yilda professor unvonini olgan) taʼlim bergan. Keyinchalik 1995–2011-yillar davomida esa Germaniyaning Myunxen musiqa va sahna sanʼati universitetida dars bergan. 2010-yildan boshlab esa Italiyaning Florensiya shahrida joylashgan *Scuola di Musica di Fiesole* musiqa maktabida dars beradi. Bundan tashqari, butun dunyo boʻylab muntazam ravishda master-klasslar oʻtkazib keladi.

Virsaladzening eng taniqli talabalari orasida B. Berezovsky, A. Volodin, A. Zuev, J. H. J. H. Park, T. Yang, D. Shishkin kabi mashhur kishilar bor.

1975-yildan buyon Virsaladze koʻplab mashhur xalqaro tanlovlarda hakam sifatida faoliyat yuritib kelmoqda. Malika Elizabeth nomidagi musiqiy tanlov, Artur Rubinstein nomidagi xalqaro pianino tanlovi, R. Schumann nomidagi xalqaro tanlov, Géza Anda nomidagi xalqaro pianino tanlovi, Chaykovskiy nomidagi xalqaro tanlov, Paloma OʻShea Santander nomidagi xalqaro pianino tanlovi, Tbilisi xalqaro pianino tanlovi va boshqa koʻplab musiqiy tanlovlar shular jumlasidandir.

Eliso Virsaladze gruzin, ingliz, nemis, fransuz, italyan, ispan, rus va polyak tillarida soʻzlasha oladi&#x5B;**&#x5D;.

## Manbalar

## Havolalar

* Ritsterning raqobat
* Arxivlar
* Eliso Virsaladze bilan suhbat
Larisa Bryuxovetska

**Larisa Ivanivna Bryuxovetska** (; 1949-yil 7-yanvar) – ukrainalik kinoshunos, kino tarixchisi va kinotanqidchi.

## Hayoti

Bryuxovetska Volin viloyati, Lyuboml tumani, Zapillia qishlogʻida tugʻilgan. 1991-yildan beri Larisa Bryuxovetska „Kiyev-Mogilyansk akademiyasi“ milliy universiteti kino-teatr jurnalining bosh muharriri boʻlib ishlagan. Shuningdek, universitetning madaniyatshunoslik kafedrasining katta oʻqituvchisi va universitetning Kinematografiya tadqiqotlari markazini boshqargan. 2019-yil aprel oyida Ukraina davlat kino agentligi huzuridagi Jamoatchilik kengashining 18 aʼzosidan biriga aylangan.

## Taʼlimi va faoliyati
Bryuxovetska 1967—1972-yillarda Taras Shevchenko nomidagi Kiyev universitetining jurnalistika fakultetida tahsil olgan.

1974-yildan 1982-yilgacha Ukraina Sovet Ensiklopediyasining Sanʼat boʻlimida ilmiy muharrir boʻlib ishlagan. Shuningdek, „Uryadovyi Kuryer“ gazetasi va „Kiyev“ jurnalida muharrir lavozimlarida ishlagan.

1988-yildan Ukraina kinematograflar uyushmasining aʼzosi.

1990-yillarning boshida Vavilon-21 jurnalining Kino boʻlimida muxbir boʻlib ishlagan.

1994-yildan „Kiyev-Mogilyansk akademiyasi“ milliy universitetida dars bera boshlagan. 1995-yilda shogirdlari tashabbusi bilan tashkil etilgan „Kino-Teatr“ jurnalining bosh muharriri boʻlgan.

2000—2009-yillarda Ukraina Davlat kino agentligining Ekspertlar kengashida ishlagan. Taras Shevchenko nomidagi Milliy mukofot qoʻmitasi (2000–2004) va Oleksandr Dovjenko nomidagi Davlat mukofoti qoʻmitasi (2004–2013) aʼzosi boʻlgan.

Bryuxovetska 2016-yil 25-oktyabrda Ukraina kinematograflari assotsiatsiyasining 7-(13) kongressida direktorlar kengashiga saylangan.

2019-yil mart oyida Bryuxovetska Dovjenko kinostudiyasiga yangi direktor tayinlash vazifasini bajaruvchi toʻqqiz nafar kino mutaxassisidan iborat saralov qoʻmitasi aʼzolaridan biri boʻlgan.

## Manbalar
Kamol

**Kamol** ( — toʻliqlik, yetuklik, mukammallik) — kelib chiqishi forscha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

## Taniqli shaxslar

* Kamol Eshonov — turkman-sovet yozuvchisi va shoiri. SSSR xizmat koʻrsatgan shoir;
* Kamol Jamolov — Ikkinchi jahon urushi qatnashchisi;
* Kamol Jumaniyozov — o‘zbek siyosatchisi, filolog. Ekologiya va atrof-muhitni muhofaza qilish qoʻmitasi aʼzosi;
* Kamol Mambetov — qoraqalpoq xalq yozuvchisi, Qoraqalpogʻistonda xizmat koʻrsatgan fan arbobi, Berdaq nomidagi Qoraqalpogʻiston Davlat mukofoti laureati, filologiya fanlari doktori, professor;
* Kamol Murodov — o‘zbek dzyudochisi;
* Kamol Otaturk — Turkiya Respublikasi asoschisi va birinchi prezidenti;
* Kamol Po‘latov — ishchi va dehqon Qizil Armiyasining Qizil Armiya askari, Ulug‘ Vatan urushi qatnashchisi, Sovet Ittifoqi Qahramoni;
* Kamol R. Xon — hind aktyori, prodyuseri;
* Kamol Rahmonberdiyev — Turkistondagi taniqli ulamo;
* Kamol Smayilov — yozuvchi-publitsist, davlat arbobi, kinoshunos, sanʼatshunoslik fanlari nomzodi, professor;
* Kamol Tabriziy — eronlik kino rejjisyor;
* Kamol Tohir — turk yozuvchisi;
* Kamol Turbatiy — fors-tojik shoiri;
* Kamol Turobov — kulol, Oʻzbekiston xalq rassomi.

## Familiyalar

* Kamolov
* Kamolova

## Yana qarang

* Kamola

## Manbalar
Power Is Power

**„Power is Power“** – amerikalik qoʻshiqchi SZA, kanadalik qoʻshiqchi The Weeknd va amerikalik repper Travis Scott tomonidan ijro etilgan qoʻshiq. U 2019-yil 18-aprelda *[[Taxtlar oʻyini]]* seriali uchun chiqarilgan *For the Throne* qoʻshiqlar toʻplamining yetakchi singli sifatida chiqarilgan.

## Tarixi va chiqarilishi
2019-yil aprel oyining boshlarida SZA, The Weeknd va Travis Scott tomonidan ishlangan, *[[Taxtlar oʻyini]]* serialidan ilhomlangan treki boʻlishi mumkinligi haqida mish-mishlar tarqaldi. Ularning *For the Throne* saundtrekidagi ishtiroki 8-aprel kuni Columbia Records tomonidan saundtrek haqida eʼlon qilinishi bilan tasdiqlandi. 12-aprelda Maren Morrisning „Kingdom of One“ va The Lumineersning „Nightshade“ nomli promo-singllari chiqqanidan soʻng, SZA 16-aprelda Instagram profilida qoʻshiqning muqova rasmi va chiqarilish sanasi bilan boʻlishdi.

## Kompozitsiyasi va matni
Qoʻshiqning nomi HBO telekanalining *Taxtlar oʻyini* teleserialidagi Cersei Lannister qahramoni tomonidan aytilgan iboradir, ammo qoʻshiq matni asosan Jon Snowning qahramoniga qaratilgan. Ayni paytda mualliflar bu soʻzlarni serial yakunida yuqorida tilga olingan qahramonning gʻalaba qozonishini oldindan aytib berish deb talqin qilishgan.

## Musiqiy klip
Rasmiy videoklip dastlab 2019 yil 20-aprel kuni eʼlon qilindi va oʻzi tegishli boʻlgan *Taxtlar oʻyini*ga oʻxshash oʻrta asrlar muhitiga ega. U Anthony Mandler tomonidan suratga olingan va 2019 yil 5-mayda chiqarilgan.

## Chartlar

## Sertifikatsiya

## Chiqarilish tarixi

## Manbalar
Agate Caune

**Agate Caune** (lotincha talaffuzi: [ɑːgɑːtɛ saʊnɛ], „Ah-GAH-teh Sawn-eh“; 2004-yil 7-avgust, Latviya, Valmiera) – latviyalik yengil atletikachi. Bir necha bor Latviyaning milliy chempioni boʻlgan Caune 3000 metr masofaga yugurish boʻyicha mamlakat rekordchisi hisoblanadi. U 2022-yilda yilning eng yaxshi yulduzi va 20 yoshgacha boʻlgan ayollar orasida „Yilning eng yaxshi yengil atletikachisi“ unvonlariga sazovor boʻldi.

## Faoliyati
Caune 2019-yilda 1500 va 3000 metr masofalarga yugurish bahslarida Latviya U16 chempioni boʻlgan. U bosqichma-bosqich rivojlanib, 2020-yilda yopiq hamda ochiq inshootlardagi musobaqalarda 3000 metrga yugurish boʻyicha Latviya U18 chempioniga aylangan. 2021-yilgi Latviya U18 chempionatida esa 800 va 1500 metr masofalarda oltin medalni qoʻlga kiritgan. Shu yilning oʻzida u 5000 metrga yugurish boʻyicha ham ilk bor kattalar oʻrtasida chempionlik unvonini qoʻlga kiritgan.

### 2021
Valmieralik Caune 2021-yilda Estoniyaning Tallinn shahrida boʻlib oʻtgan Yevropa yengil atletika U20 chempionatida 5000 metr masofaga yugurishda kumush medalni qoʻlga kiritdi – u oʻshanda atigi 16 yoshda edi. Shundan soʻng, Keniya poytaxti Nayrobida tashkil etilgan Jahon yengil atletika U20 chempionatida 3000 metr masofaga yugurish bahslarida oltinchi oʻrinni egalladi.

### 2022
Caune 2022-yilda 5000 metr masofaga yugurishda ikkinchi bor Latviya chempioni boʻldi, shuningdek, 10 000 metr masofada ham milliy chempionlikni qoʻlga kiritdi. Shu yil davomida u turli masofalar boʻyicha Latviya U20 chempioni deb topildi: yopiq inshootlarda 800 metr, yopiq va ochiq inshootlarda 1500 metr hamda ochiq inshootlarda 3000 metr masofalarda.

Kolumbiyaning Kali shahrida oʻtkazilgan 2022-yilgi Jahon yengil atletika U20 chempionatida u 3000 metr masofaga yugurish bahslarining finalida oltinchi oʻrinni egalladi, 5000 metr masofani esa 15 daqiqa 43,56 soniyada bosib oʻtib, toʻrtinchi oʻrinni qoʻlga kiritdi. 2023-yilning may oyida Germaniyaning Karlsruhe shahrida u 5000 metr masofani 15 daqiqa 12,94 soniyada yugurib oʻtdi.

### 2024
Caune 2024-yilgi Parijda boʻlib oʻtgan Yozgi Olimpiya oʻyinlarida Latviya terma jamoasi tarkibida 5000 metr masofaga yugurish bahslarida ishtirok etish uchun tanlab olindi. U 2-avgust kuni boʻlib oʻtgan dastlabki saralash bosqichida qatnashdi. Ushbu bosqichda birinchi sakkizta sportchi keyingi bosqichga yoʻl oldi. Caune oʻz guruhida 16-oʻrinni (umumiy natijada 33-oʻrin) egallab, 5000 metr masofani 15 daqiqa 38,19 soniyada bosib oʻtdi.

## Manbalar

## Havolalar
* Agate Caune at World Athletics
Elena Dzamashvili

**Elena Dzamashvili** (gruzincha: ელენე ძამაშვილი; 1942-yil 16-fevralda tugʻilgan – 2020-yil 21-iyulda vafot etgan) – klassik musiqa yoʻnalishida ijod qilgan gruziyalik pianist. Ikki davlatda oʻz musiqiy faoliyatini olib borgan.

## Yoshlik yillari
Elena Dzamashvili 1942-yil 16-fevral kuni Gruziya Sovet Sotsialistik Respublikasining Tbilisi shahrida dunyoga kelgan.

Onasining ismi Nino Dzamashvili boʻlgan. Misrning *Al-Ahram Weekly* gazetasiga bergan intervyusida eslab oʻtganidek, bolaligida radiodan musiqa tinglab, yoqtirgan qoʻshiqlarining ohangi qanchalik murakkab boʻlishidan qatʼi nazar, ularni fortepianoga koʻchirishga harakat qilgan.

Dzamashvili musiqa yoʻnalishi boʻyicha boshlangʻich maktabga oʻqishga kirib, Lusia Esayanning sinfida tahsil olgan. Maktabni tamomlagach, yana musiqa boʻyicha oʻrta maktabda oʻqishini davom ettirgan. 1961-yilda esa Tbilisi davlat konservatoriyasiga oʻqishga kirgan. U yerda taniqli musiqachilar Tatiana Goldfarb va Tengiz Amirejibidan saboq olgan.

## Gruziyadagi faoliyati
Oʻn toʻrt yoshida Dzamashvili konservatoriyada ilk marotaba yakkaxon tarzda oʻz chiqishini amalga oshirgan. Keyinchalik 1971-yildan 1990-yilgacha shu yerda kontsertmeyster sifatida ishlagan va vokal ansambli sinfini tashkil qilgan. Dzamashvili muntazam ravishda simfonik orkestr bilan chiqishlar qilib borgan, shuningdek, 1978-yildan 1991-yilga qadar Gruziya radio va televideniye kompaniyasida ham faoliyat yuritgan.

1990-yil 23-iyul kuni hukumat farmoni bilan Dzamashvili „Gruziya faxriy artisti“ unvoniga sazovor boʻlgan.

## Misrdagi faoliyati

Qohira va Gruziya konservatoriyalari oʻrtasidagi hamkorlikning rivojlanishi natijasida 1991-yil sentyabr oyida Dzamashvili Qohiraga fortepiano konsertmeysteri sifatida taklif qilingan. Oradan koʻp oʻtmay fortepiano va kamer musiqadan ham dars berishni boshlagan. Shundan keyin har yili yakkaxon konsertlar bergan. Dzamashvili skripkachi Hassan Sharara bilan birgalikda musiqiy duet ijro etgan. Shuningdek, muntazam ravishda misrlik pianinochilar Iman Samy, Dina El Leithy va Iman Amin bilan fortepiano kvartetida ham musiqa ijro etgan.

## Manbalar

## Havolalar

* „Elena Dzamashvili interview“, Georgian Public Radio, 2017-yil (gruzin tilida)
Oleksiy Vadaturskiy

**Oleksiy Afanasyevich Vadaturskiy** (; 1947-yil 8-sentyabr, Bendzari, Odessa viloyati – 2022-yil 31-iyul, Mykolaiv, Mykolaiv viloyati) – qishloq xoʻjaligi sohasidagi ukrainalik tadbirkor, Ukraina Qahramoni (2007).

## Hayoti
Vadaturskiy 1947-yil 8 sentyabr Ukraina SSR, Odessa viloyati, Baltskiy tumani, Bendzari qishlogʻida kolxozchi oilasida tugʻilgan.

1971-yilda Lomonosov nomidagi Odessa texnologik institutini tamomlagan.

Mehnat faoliyatini Trikratskiy don mahsulotlari zavodida bosh energetik sifatida boshlagan, keyin bosh muhandis boʻlib ishlagan.

1980—1991-yillarda Mykolaiv viloyati don mahsulotlari boshqarmasi ishlab chiqarish boʻlimi boshligʻi, boshliq oʻrinbosari boʻlgan.

1991-yildan xorijiy texnologiyalar va yuqori unumli import texnikani qoʻllagan holda qishloq xoʻjaligi ekinlarini yetishtirish, nasldor chorvachilikni rivojlantirish bilan shugʻullanuvchi „Nibulon“ qishloq xoʻjaligi korxonasining doimiy bosh direktori etib tayinlansin.

2018-yilning 1-noyabrida Rossiya 322 nafar Ukraina fuqarosiga, jumladan, Oleksiy Vadaturskiyga qarshi sanksiyalar kiritdi.

2020-yil iyun oyida Forbes Ukraina jurnali Vadaturskiyning boyligini 450 million AQSh dollariga baholagan.

2022-yil 31-iyulda Aleksey Vadaturskiy rafiqasi Raisa Vadaturska bilan birga Nikolayevning ommaviy oʻqqa tutilishi paytida rus raketasi ularning uyiga tushishi natijasida halok boʻlgan. Ukraina prezidenti devoni rahbari maslahatchisi Mixaylo Podolyak raketa yotoqxonaga tushganini maʼlum qildi va bu qasddan qotillik degan fikrni bildirgan.

## Oilasi
Oʻgʻli Andriy Oleksiyovich Vadaturskiy „Pyotr Poroshenko bloki“ partiyasidan VIII chaqiriq Ukraina xalq deputati .

## Mukofot va unvonlari

* Ukraina Qahramoni unvoni (2007-yil 15-noyabrda Derjava ordeni bilan taqdirlangan) – agrosanoat majmuasi salohiyatini mustahkamlash, qishloq xoʻjaligi mahsulotlarini ishlab chiqarishda barqaror yuqori koʻrsatkichlarga erishishni tashkil etish va taʼminlash, ijtimoiy sohani rivojlantirishga qoʻshgan ulkan shaxsiy hissasi uchun.
* 2001-yilda „Oltin Merkuriy“ xalqaro mukofoti va Ukraina Vazirlar Mahkamasining Faxriy yorligʻi bilan taqdirlangan.
* 2004-yilda „Muvaffaqiyatli rahbar“ nomli Butun Ukraina tanlovining diplomi hamda III darajali „Jamoatchilik eʼtirofi“ faxriy orden belgisi bilan taqdirlangan.
* Ukraina Oliy Radasi, Agrosanoat majmuasi vazirligi, Ukraina Qurilish va arxitektura boʻyicha davlat qoʻmitasining Faxriy yorliqlari bilan taqdirlangan.
* 2007-yilda Ukraina Pravoslav cherkovining Havoriylarga teng boʻlgan knyaz Vladimir II darajali ordeni bilan taqdirlangan.
* „Nikolayev viloyatida yil homiysi“ nominatsiyasi boʻyicha „Yil homiysi“ umummilliy tanlovining gʻolibi (2007-yil).
* Nikolayev shahridagi „NIBULON“ qishloq xoʻjaligi korxonasining qayta yuklash terminali meʼmorchiligi uchun Ukraina arxitektura sohasidagi Davlat mukofoti sovrindori (Ukraina Prezidentining 2008-yil 18-iyundagi 569/2008-sonli Farmoniga asosan).

## Manbalar
Skeletons

**„Skeletons“** – amerikalik repper Travis Scottning qoʻshigʻi. Unda amerikalik musiqachi Pharrell Williams, Avstraliya psixodelik musiqiy guruhi Tame Impala va kanadalik qoʻshiqchi The Weeknd oʻz vokallari bilan ishtirok etadi. Qoʻshiq 2018-yil 3-avgustda Travis Scottning uchinchi studiyaviy albomi – *Astroworld*ning yettinchi treki sifatida Cactus Jack, Grand Hustle va Epic Records leybllari orqali chiqarilgan. Tame Impala tomonidan prodyuserlik qilingan va qoʻshimcha ravishda Scottning oʻzi tomonidan ham ishlab chiqarilgan bu qoʻshiq, Scott va guruh aʼzosi Kevin Parkerdan tashqari Williams, The Weeknd, Kanye West, Reine Fiske va Mike Dean bilan hamkorlikda yozilgan. „Skeletons“ – *Astroworld* albomida The Weeknd vokaliga ega ikki qoʻshiqdan biri boʻlib, albomdagi navbati boʻyicha undan keyingi trek boʻlgan „Wake Up“ ikkinchisi hisoblanadi, u 2019-yilda ritmik zamonaviy radioga albomning toʻrtinchi va soʻnggi singli sifatida yuborilgan.

## Kompozitsiyasi
„Skeletons“ *Pitchfork* nashri jurnalisti Larry Fitzmaurice tomonidan Kanye Westdan lirik ilhom olgan „kaleydoskop-pop“ qoʻshigʻi sifatida taʼriflangan. *The Line of Best Fit*dan Grant Rindner bu qoʻshiqning ishlab chiqarilishini "odatdagidek rang-barang, lekin „3500“ yoki „Antidote“ kabi Travis Scottning mashhur treklarida eshitiladigan qoʻrqinchli, gotik baslarga ega" deb taʼrifladi. *Uproxx* nashridan Aaron Williams shunday xulosa qiladi: "Bu ikkita hamkorlikning birinchi marta Travis foydasiga ishlagan holatidir. „Skeletons“ – oz narsa koʻp narsaga arziydi degan fikrning isbotidir. U Pharrell va Abel (The Weeknd)ning vokallarini oʻz uslubiga mos tarzda shunday qoʻshadiki, Scottning ijrosi ularning ijrolari soyasida qolib ketmaydi".

2022-yil 27-iyun kuni trekning demo versiyasi 8000 dollarga sotib olinganidan soʻng internetda tarqalib ketdi. 2018-yil mart sanasi belgilangan ushbu versiyada Kanye West asosiy ijrochi sifatida koʻrsatilgan. Qoʻshiq dastlab Scottga tegishli boʻlgan, keyinchalik uni qisqa muddatga *Ye* (2018) albomi (oʻshanda albom *Love Everyone* deb atalgan) ustida ishlash paytida Westga bergan, lekin keyinroq Kanye uni egasiga qaytarib bergan. Versiyalardagi farqlar Scott, The Weeknd va Williamsning fondagi qoʻshimcha vokallari, Elon Musk intervyusidan olingan parcha, boshqacha miksing hamda West ijro etgan ikki alohida kupletdan iborat. Birinchi kuplet 2 daqiqadan ortiq davom etadi va unda West keyinchalik Kid Cudi bilan birgalikda chiqargan *Kids See Ghosts* (2018) albomidagi „Cudi Montage“ qoʻshigʻida ishlatgan soʻzlarini rep qiladi, ikkinchi kupletda esa Scott qoʻshiq davomida ishlatadigan soʻzlardan foydalanadi. Lekin oxirida Westning barcha vokallari olib tashlangan, biroq yakuniy versiyada unda mualliflik huquqi saqlanib qolgan.

## Chartlar

## Sertifikatsiyasi

## Manbalar
Curve

**„Curve“** – amerikalik repper Gucci Mane tomonidan ijro etilgan va kanadalik qoʻshiqchi The Weeknd ishtirok etgan qoʻshiqdir. Prodyuser sifatida ham ishlagan Nav va FrostADX bilan birgalikda yozilgan bu qoʻshiq 2017-yil 13-sentabrda Gucci Manening oʻn birinchi studiyaviy albomi – *Mr. Davis* (2017) uchun promo-singl sifatida chiqarilgan.

## Tarixi
Gucci Mane qoʻshiqni 2017-yil 13-sentabr kuni Beats 1 da oʻzining *Mr. Davis* albomi uchun promo-singli sifatida ilk bor taqdim etdi. U Zane Lowega shunday degan edi: „Men The Weeknd va butun XO jamoasining katta muxlisiman va ularga hurmatim baland. Biz [telefon] raqamlarimizni almashdik va oʻzaro aloqa oʻrnatishni boshladik. Biz bir-birimizga treklar yuborar edik: men ularga qoʻshiqlar, ular esa menga bitlar yuborardi. Keyin esa bir kuni u menga Nav tomonidan ishlab chiqarilgan shu trekni yubordi. Bu goʻyoki ertaroq berilgan tugʻilgan kun yoki Rojdestvo sovgʻasidek edi“.

## Kompozitsiyasi
Qoʻshiq „gipnosik“ deb taʼriflangan boʻlib, u ijrochilarning „playboy“ uslubidagi (maishatga berilgan) hayot tarzlari haqida. The Weeknd birinchi kuplet va naqarotni ijro etib, maftunkor ayollar va ular bilan qisqagina vaqt oʻtkazib, soʻng hech qanday achinishsiz tashlab ketish haqida kuylaydi. Gucci Mane esa ikkinchi kupletda oʻzining katta obroʻsi bilan ayollarni oʻziga rom etishi haqida rep ijro etadi.

## Musiqiy klipi
Rasman musiqiy video 2017-yil 10-noyabrda taqdim etilgan. Videoga David Helman rejissyorlik qilgan boʻlib, oq-qora rangda suratga olingan va unda Gucci Mane hamda The Weeknd qorongʻu tor koʻchada tasvirlanadi. Video davomida kameraning burchagi asta-sekin burilib, ijrochilarning qoʻshiq aytayotgan va raqsga tushayotgan koʻplab klonlarini koʻrish mumkin.

## Chartlar

## Sertifikatsiyasi

## Manbalar
Idlib Sermin masjidi

**Idlib Sermin masjidi** – Suriyada joylashgan masjid. U Suriya fuqarolar urushi davrida zarar koʻrgan.

## Yana qarang

* Suriyadagi masjidlar roʻyxati
* Suriya fuqarolar urushi davrida zarar koʻrgan madaniy meros obidalari roʻyxati

## Manbalar
Naissa masjidi

**Naissa masjidi** () – Suriyadagi Qardaha shahrida joylashgan masjid. Masjid 1989-yilda meʼmor Abdulrahmon Naassan tomonidan sobiq prezident Hafiz al-Asadning onasi Naissa Asad mablagʻlari hisobiga qurilgan va uning nomi bilan atalgan. Hafiz al-Asadning dafn marosimi ham shu masjidda oʻtkazilgan.

## Meʼmorchiligi
Bino sakkiz qirrali namozxonadan iborat boʻlib, u yigirma toʻrtta rangli shisha derazalar bilan qoplangan gumbazga ega. Tashqarida, markazi marmar mozaika bilan bezaklangan favvora joylashgan hovli va ayvonlar bor. Binoda shuningdek, janubiy ayvon ortida kutubxona va sharqiy ayvon ortida qabulxona qurilgan.

Shimoli-sharqiy burchakda joylashgan minora 5 metr balandlikdagi poydevorga ega boʻlib, sakkiz qirrali shafti 40 metr balandlikkacha yetadi. Masjidning meʼmorchiligi Qubbat as-Saxraga oʻxshash boʻlib, sakkiz qirrali shakli va gumbazli tuzilishi jihatdan deyarli bir xil. Asosiy qismdagi ayvonlarning shaffofligi markaziy yorqinlikni taʼminlaydi.

## Yana qarang
* Asad maqbarasi

## Manbalar
Nuriddin masjidi (Hamo)

**Nuriddin masjidi** () – Suriyaning Hamo shahridagi Zangiylar davriga oid masjid. Masjid 1163–1164-yillarda Nuriddin tomonidan bunyod etilgan. Unda shu davrga oid tarixiy minbar ham mavjud boʻlib, hozirda Hamo muzeyida saqlanmoqda.

Masjid 1982-yilda shahar bombardimon qilingan paytda jiddiy zarar koʻrgan va keyinchalik hozirgi holatiga qadar tiklangan.

## Manbalar

## Adabiyotlar
*
Habib ibn Maslama al-Fihriy

**Habib ibn Maslama al-Fihriy** (; -yilda tugʻilgan – -yilda vafot etgan) – dastlabki musulmon fathlari davrida yashagan arab lashkarboshisi. Muoviya ibn Abu Sufyon boshqaruvi ostida xizmat qilgan. Shom (Levant)ning musulmonlar tomonidan zabt etilishi va Yuqori Mesopotamiyada vizantiyaliklarga qarshi janglarda ishtirok etgan, keyinchalik oʻsha yerda noib etib tayinlangan. Shuningdek, Vizantiya nazorati ostidagi Armaniston hududiga qilingan yurishda qatnashgan va bosib olingan Armaniston hududlariga hokim etib tayinlangan. Keyinchalik Armanistondan chaqirib olinib, Shimoliy Suriyada vizantiyaliklarga qarshi janglarda ishtirok etgan. Birinchi fitna davrida Muoviyaga sodiq qolgan va Siffin jangida alohida jasorat koʻrsatgan. Muoviya xalifa etib tayinlanganidan keyin Armaniston va Eron Ozarbayjoniga noib etib tayinlangan.

## Hayoti
Habib ibn Maslama taxminan 617-yilda Makkada tugʻilgan. Quraysh qabilasining (paygʻambar Muhammad mansub boʻlgan qabila) Muharib ibn Fihr urugʻidan boʻlgan. Vizantiya imperiyasiga qarshi olib borilgan Shom (Levant) va Yuqori Mesopotamiya yurishlarida alohida jasorat koʻrsatgan. Habib Yarmuk jangida otliq qoʻshinga boshchilik ilgan. Xalifa Umar tomonidan () dastlab Himsga, keyinroq Yuqori Mesopotamiyaga noib etib tayinlangan.

## Manbalar
Bahsita masjidi

**Baxsita masjidi** (), shuningdek **Sita masjidi** nomi bilan ham tanilgan, Suriyaning Halab shahridagi Mamluklar davriga oid tarixiy masjidlardan biridir. U Qadimgi Halabning „Al-Aqaba“ mahallasida, Bab al-Faraj soat minorasi va Halab Milliy kutubxonasi yaqinida joylashgan. Masjid 1350-yilda qurilgan. Halab tarixchisi Shayx Komil al-Gʻoziyning yozishicha, masjid nomi mahallaning suriyoncha nomi *Bet Xasiyota* () yoki *Bet Xasda* () dan olingan boʻlib, „poklik uyi“ degan maʼnoni anglatadi.

1911-yilda koʻchani kengaytirish uchun masjidning sakkiz qirrali minorasi binoning sharqiy tomoniga koʻchirilgan.

## Yana qarang
* Suriyadagi masjidlar roʻyxati

## Manbalar
Al-Otrush masjidi

**Al-Otrush masjidi** (), shuningdek *Demirdash masjidi* nomi bilan ham mashhur, Suriyaning Halab shahrida joylashgan masjiddir. U Halab qalʼasining janubida, Qadimgi Halabning „al-Aʼjam“ mahallasida, Al-Sultoniya madrasasidan bir necha metr narida joylashgan. Masjid 14-asr oxirida Halabning Mamluklar hukmdori *Aqbogʻa al-Otrush* tashabbusi bilan qurila boshlangan va uning vorisi *Demirdash an-Nosiriy* tomonidan qurib bitkazilgan.

Masjid oʻzining bezakli tuzilishi va anʼanaviy sharqona naqshlari hamda islomiy muqarnaslar bilan bezatilgan kirish qismi bilan mashhur. Asosiy kirish eshigi chap tomonidagi sakkiz qirrali minora oldida joylashgan.

Masjid 1922-yilda taʼmirlangan.

## Galereya

File:Aleppo Al-Atroush Mosque 0055.jpg|Al-Otrush masjidi old tomoni
File:Aleppo Al-Atroush Mosque 0056.jpg|Al-Otrush masjidining devori
File:Aleppo Al-Atroush Mosque 0059.jpg|Al-Otrush minorasi
File:Aleppo Al-Atroush Mosque 0060.jpg|Al-Otrush masjidining kirish qismi va minora
File:Aleppo Al-Atroush Mosque 0061.jpg|Al-Otrush kirish qismi
File:Aleppo Al-Atroush Mosque 0065.jpg|Al-Otrush devori
File:Aleppo Al-Atroush Mosque 0170.jpg|Masjidning shimoldan koʻrinishi


## Yana qarang
* Al-Sultoniya madrasasi

## Manbalar
Rockin'

**„Rockin'“** — kanadalik qoʻshiqchi va qoʻshiqlar muallifi The Weekndning uchinchi studiyaviy albomi – *[[Starboy]]* (2016) tarkibiga kiruvchi qoʻshigʻi. Qoʻshiq 2017-yil 9-mayda Fransiya zamonaviy hit radio stansiyalariga albomning oltinchi xalqaro singli sifatida taqdim etilgan. Qoʻshiqni The Weeknd, Peter Svensson, Savan Kotecha, Belly va prodyuserlar Ali Payami hamda Max Martin birgalikda yozishgan; The Weeknd, shuningdek, qoʻshimcha prodyuser sifatida ishtirok etgan.

## Kompozitsiyasi
Qoʻshiq lya minor tonalligida yozilgan va daqiqasiga 113 zarba tezligiga ega.

## Chartlardagi koʻrsatkichlari
„Rockin'“ qoʻshigʻi Shimoliy Amerikada singl sifatida chiqarilmagan boʻlsa-da, AQShning ''Billboard'' Hot 100 chartida 44-oʻringacha koʻtarilgan. Qoʻshiq, shuningdek, Canadian Hot 100 reytingida 25-oʻringacha chiqqan.

## Tanqidiy qabul
Qoʻshiq musiqa tanqidchilaridan aralash, lekin koʻproq ijobiy baholar oldi. *Rolling Stone* nashridan Mosi Reevesning taʼkidlashicha, Max Martin va Ali Payami tufayli qoʻshiqda ajoyib garage-house muhiti mavjud, biroq The Weeknd bunga faqat biroz oʻxshovsiz naqarot qoʻsha olgan. *Las Vegas Weekly*dan Mike Pizzo esa qoʻshiqni „2-step ohangi bilan toʻldirilgan“ deb taʼrifladi. *[[The Independent]]*dan Christopher Hooton „Rockin'“ni „mashqlar uchun ajoyib qoʻshiq“ deb atagan. *Spin* jurnali uchun yozgan Jordan Sargent esa bu qoʻshiq albatta singlga aylanishi kerak, degan fikrni bildirgan.

## Chartlar

## Sertifikatsiyasi

## Chiqarilish tarixi

## Manbalar
Katta masjid (Hamo)

**Hamo katta masjidi** () – Suriyaning Hamo shahridagi masjid. U qal’adan taxminan  gʻarbda joylashgan. Milodiy 8-asrda qurilgan boʻlib, 1982-yilgi Hamo qirgʻini paytida katta qismi vayron qilingan va keyinchalik qayta tiklangan.

## Tarixi

Bino joyi dastlab 3-asrga oid Rim ziyoratgohi boʻlgan. Vizantiya davrida, ehtimol 6-asrda cherkovga aylantirilgan. Islomning dastlabki davrlarida masjidga aylantirilgan boʻlsa-da, bu oʻzgarishning aniq sanasi olimlar orasida bahsli mavzu boʻlib kelgan. Keyinchalik vayron qilinishidan oldin, binoda Rim yoki nasroniy Vizantiya davriga oid koʻplab qayta ishlangan elementlar topilgan. 14-asr musulmon tarixchisi Abu al-Fido shaharning 636–637-yillarda xalifa Umar davrida bosib olinganidan soʻng darhol cherkov masjidga aylantirilganini daʼvo qilgan, ammo zamonaviy olimlar bu sanani ishonchsiz deb hisoblashadi. Bernard OʻKane kabi baʼzilar bu oʻzgarish Umaviylar davrida (7-asr oxiri yoki 8-asr boshlarida) sodir boʻlgan degan fikrni ilgari surishgan, Maria Gvidetti esa bu 8-asr oxirida Abbosiylar davrining boshlarida boʻlishi mumkinligini taʼkidlagan.

Hamo katta masjidida ikkita minora mavjud. Biri namozxona yonidagi toʻrtburchak shaklidagi minora boʻlib, undagi yozuvga koʻra 1124-yilda qurilganligi aytilgan, ammo baʼzi olimlar uning poydevori Umaviylar davriga oid deb hisoblashadi. Ikkinchi minora sakkiz qirrali shaklda boʻlib, Mamluklar tomonidan 1427-yilda qurilgan. Asosiy shimoliy hovlining yonida 13-asr Ayyubiylar podsholarining qabrlari joylashgan kichikroq kvadrat hovli mavjud.

Masjid 1982-yilda Hamo shahridagi fuqarolar nizosi paytida Suriya hukumati tomonidan shaharning tarixiy qismi bilan birga deyarli butunlay vayron qilingan. Keyinchalik u Suriya hukumati Qadimiyotlar boʻlimi tomonidan qayta tiklangan. 2001-yilga kelib qayta qurish ishlari tugallangan. Qayta qurish tarixiy binoning dizayniga mos ravishda amalga oshirilgan boʻlsa-da, qayta qurilgan masjid toʻlaligicha asl nusxasiga mos kelmaydi.


File:Hama Great Mosque 4533.jpg|Spolia bilan jihozlangan masjidning sharqiy kirish joyi
File:Hama Great Mosque 4545.jpg|Masjid hovlisi, oʻng tomonda gumbazli xazina (*bayt al-mal*)
File:Hama Great Mosque 4530.jpg|Birinchi minora, masjidning janubi-sharqiy burchagida joylashgan
File:Hama Great Mosque 4536.jpg|Mamluk minorasi, masjidning shimoliy tomonida joylashgan
File:Hama Great Mosque 4556.jpg|Hovlidan namozxonaga markaziy kirish joyi
File:Hama Great Mosque 4552.jpg|Namozxona ichi, chap tomonda mehrob va minbar


## Manbalar

## Adabiyotlar
* 
* .
* 
* .

## Havolalar

* Hamo katta masjidi. Archnet Digital Library.
Humayd ibn Hurays ibn Bahdal

**Humayd ibn Hurays ibn Bahdal al-Kalbiy** () – Umaviylar xalifaligi davrida xizmat qilgan yuqori martabali qoʻmondon, Banu Kalb qabilasining boshligʻi. Xalifalar Marvon I va Abdulmalik davrida *[[shurta]]* boshligʻi boʻlgan, ulardan avvalgi xalifa Yazid I davrida ham shu lavozimda boʻlgan. 687-yilda Umaviy shahzodasi Amr ibn Said ibn al-Os tomonidan Abdulmalikka qarshi koʻtarilgan qoʻzgʻolonga qoʻshilgan. Qoʻzgʻolon muvaffaqiyatsizlik bilan yakunlangach, Humayd yana Abdulmalik bilan yarashgan. Marj Rahit (684) va Xazir janglaridan keyin Kalb qabilasini dushman qabilalar, yaʼni Qaysiylar, xususan, Banu Amir, Banu Sulaym va Fazora qabilalariga qarshi koʻplab yurishlar va janglarda boshqargan.

## Oilasi

Humayd ibn Hurays Banu Kalb qabilasining nufuzli boshligʻi Bahdal ibn Unayfning nabirasi edi. Humaydning oilasi va qabilasi ilk Umaviy xalifalari Muoviya I (), Yazid I () va Muoviya II () bilan qarindoshlik rishtalariga ega boʻlib, Umaviylar davlatida nufuzga ega boʻlgan. Humaydning amakivachchalari Hasan ibn Molik va Said ibn Moliklar yuqorida tilga olingan xalifalar davrida Shomdagi turli harbiy viloyatlarda (*ajnad*) noib (hokim) lavozimlarida xizmat qilganlar.

## Manbalar
Imom ota (Xoʻjaobod tumani)

**Imom ota** – Oʻzbekiston Respublikasining Andijon viloyatiga qarashli qishloq. Xoʻjaobod tumani tarkibiga kiradi. 2022-yil holatiga koʻra, aholisi 677 nafar.

Qishloq Xoʻjaoboddan 18,3 km, Andijon shahridan 56,4 km masofada joylashgan.

Imom ota Qirtoshtogʻning togʻlari va tepaliklari bilan oʻralgan. Qishloq boʻylab manbalari Chilustun tizmasi etaklaridan boshlanuvchi kichik daryo oqadi. Qishloqdagi havo shaffof, uning inson organizmiga terapevtik taʼsiri isbotlangan, bronxlar va oʻpkalarni tozalovchi xususiyatga ega.

Imom otaga Andijonning qolgan hududi bilan bogʻlaydigan tor yoʻlak orqali kelinadi. Dara markazida „Orzu gʻoriga“ eltuvchi zinapoyalar bor. Qishloqda kemping uchun bir nechta bekatlar va 5 ta togʻ yoʻnalishi – „Savlati-Viqor“, „Atrofi olam“, „Ilon yoʻli“, „Xon yoʻli“, „Egar togʻi“ mavjud. Shuningdek, qishloqda Imom ota ziyoratgohi, Jome masjidi meʼmoriy yodgorligi, Shahrixonsoy eski choyxonasi Manak ota ziyoratgohi bor.

2022-yilgi ichki turizm xizmatlarini diversifikatsiya qilish dasturiga muvofiq, Imom ota qishlogʻi turistik qishloqqa aylantirilishi belgilangan.

2022—2023-yillar kuz-qish mavsumida olis qishloq sifatida Imom otaga 24,8 tonna suyultirilgan gaz, 700 kg un, 1 300 kg oʻsimlik yogʻi, 3 800 kg sabzavot zaxiralari yaratish koʻzda tutilgan.

2024-yil Imom ota qishlogʻida toʻsiqsiz turizm infratuzilmalari rivojlantirish uchun mahalliy budjet mablagʻlari hisobidan 6 million soʻm mablagʻ ajratildi.

## Imom ota ziyoratgohi

Imom ota ziyoratgohi 18-asrda qurilgan va 19-asr oxirida qayta tiklangan. 1982-yilda qadimiy meʼmorlik yodgorligi sifatida davlat muhofazasiga olingan. Ziyoratgohda Imom Muhammad Hanafiy maqbarasi joylashgan.

## Boshqa maʼlumotlar
Qishloq hududida Sharqiy harbiy okrugga qarashli Andijon garnizonining „Imom ota“ dala-oʻquv
maydoni joylashgan. 2015-yilgi Vazirlar Mahkamasi qaroriga muvofiq, poligon va uning atrofidagi hudud sayyohlar uchun borish taqiqlangan hududlar toifasiga kiritilgan.

2023-yil A373 avtomobil yoʻlining Kampirrovot, Bibi seshanba va Imom ota ziyoratgohlariga boradigan 10 km qismini taʼmirlash uchun 6 mlrd soʻm pul, 4K96 ichki yoʻlining 0,6 km qismini taʼmirlash uchun 400 million soʻm ajratildi.

## Madaniy hayot
2021-yil yanvar oyi holatiga koʻra, Imom otada 12 kishi ishlaydigan qishloq vrachlik punkti bor.

Xoʻjaobod tumanidagi 12-maktab Imom otada joylashgan. Maktabda 542 nafar oʻquvchi taʼlim oladi.

## Manbalar
Ibn Rumahis

**Muhammad ibn Rumahis** () – musulmon admirali****.

## Shaxsiy hayoti
Ibn Rumahis Pireney yarim orolining shimoliy qismida tugʻilgan va xalifa Abdurahmon III (891–961) tomonidan uyushtirilgan bir yurish davomida asir olingan. Xalifa uning dengizchilik mahoratidan xabar topgach, uni ozod qilgan va xalifalik floti admirali etib tayinlagan. 940-yildan to vafotiga qadar (971) turli harbiy harakatlarda ishtirok etgan.

## Manbalar
Maarratun Nuʼmon katta masjidi

**Maarratun Nuʼmon katta masjidi** () — Suriyaning Hamo va Halab shaharlari orasidagi Maarratun Nuʼmon shahrida joylashgan 12-asrga oid Ayyubiylar davriga oid masjid.

## Manbalar

## Adabiyotlar

*